
Informacijski pooblaščenec (v nadaljevanju: prekrškovni organ) izdaja po pooblaščeni uradni osebi …, državni nadzornici za varstvo osebnih podatkov, po uradni dolžnosti na podlagi drugega odstavka 51. člena in 46. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE, 5/21 – odl. US in 38/24; v nadaljevanju: ZP-1), ter 2. in 8. člena Zakona o Informacijskem pooblaščencu (Uradni list RS, št. 113/05 in 51/07 – ZUstS-A; v nadaljevanju: ZInfP), v postopku o prekršku zoper … (matična številka: …; v nadaljevanju: …), ki jo v postopku kot pooblaščenka zastopa …, zaradi prekrška po prvem odstavku 95. člena Zakona o varstvu osebnih podatkov (Uradni list RS, št. 163/22 in 40/25 – ZInfV-1, v nadaljevanju: ZVOP-2) v povezavi z a) točko petega odstavka 83. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu osebnih podatkov, v nadaljevanju: Splošna uredba) naslednjo



ODLOČBO O PREKRŠKU


Kršitelj: posameznik, ki samostojno opravlja dejavnost …., je odgovorna

                                                                              za prekršek
po prvem odstavku 95. člena ZVOP-2
v povezavi z a) točko petega odstavka 83. člena Splošne uredbe, 

ki ga je pri samostojnem opravljanju dejavnosti kot …, matična številka … storila sama s tem, da je dne .. po elektronski pošti posredovala … z dne … v zadevi, ki se pri sodišču vodi pod opravilno številko … (v nadaljevanju: predmetna listina), na kateri so bili navedeni osebni podatki … in sicer ime in priimek ter podatek o tem, da so oškodovanke … (v nadaljevanju: zadevni osebni podatki) prejemnikom (… in …) na elektronska naslova …., in ….; …« (v nadaljevanju skupaj: neupravičeni prejemniki), čeprav zadevni osebni podatki niso bili relevantni za obravnavo prošnje za preložitev razpisanega naroka, ki je bil razpisan na … v zadevi … in hkrati niso bili omejeni na to, kar je bilo potrebno za presojo te prošnje, s čimer je kršila temeljno načelo za obdelavo osebnih podatkov in sicer: 

•	načelo najmanjšega obsega podatkov, kot je določeno v točki (c) prvega odstavka 5. člena Splošne uredbe, ker obdelava (posredovanja) zadevnih osebnih podatkov navedenim prejemnikom ni bila relevantna in omejena na to, kar je bilo potrebno za namene, za katere so se osebni podatki obdelovali.

… je opisani prekršek storila sama in sicer pri samostojnem opravljanju dejavnosti …, zaradi česar za storjeni prekršek v skladu z drugim odstavkom 14.a člena ZP-1 odgovarja kot storilec pod pogoji iz 9. člena ZP-1. 

Zaradi prenehanja opravljanja dejavnosti v statusni obliki posameznika, ki samostojno opravlja dejavnost, se sankcija za prekršek, za katerega je odgovoren posameznik, ki samostojno opravlja dejavnost …, v skladu s tretjim odstavkom 14. b člena ZP-1 izreče fizični osebi, ki je bila nosilec statusne oblike, …. 

Glede na navedeno se … (v nadaljevanju tudi: oseba, ki ji je bila izrečena sankcija) za zgoraj navedeni prekršek na podlagi prvega odstavka 95. člena ZVOP-2 v povezavi z a) točko petega odstavka 83. člena Splošne uredbe ter ob uporabi tretjega odstavka 52. člena ZP-1 v povezavi s 115. členom ZVOP-2, prvega in drugega odstavka 83. člena Splošne uredbe ter 26. člena ZP-1 izreče:                                                                        

                                                                 globa v znesku 5.600 EUR.


Oseba, ki ji je bila izrečena sankcija mora plačati globo v višini 5.600,00 eurov na račun prejemnika: Informacijski pooblaščenec, IBAN prejemnika: SI56 0110 0845 0051 825, BIC koda banke prejemnika: BSLJSI2X, koda namena: GOVT, namen plačila: 0609-93/2025/15 globa, referenca: SI11 12157-7120010-20261.

Oseba, ki ji je bila izrečena sankcija mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 plačati sodno takso v višini 560,00 eurov ter ostale stroške postopka iz prvega odstavka 143. člena ZP-1, če bodo ti priglašeni po izdaji odločbe. Sodno takso, ki je osebi, ki ji je bila izrečena sankcija za izrečeno globo odmerjena po tarifni številki 8111 Zakona o sodnih taksah (Uradni list RS, št. 37/08, s spr., v nadaljevanju: ZST-1), mora oseba, ki ji je bila izrečena sankcija plačati na račun prejemnika: Informacijski pooblaščenec, IBAN prejemnika: SI56 0110 0845 0162 502, BIC koda banke prejemnika: BSLJSI2X, koda namena: GOVT, namen plačila: 0609-93/2025/15 sodna taksa, referenca: SI11 12157-7120087-20262.

Oseba, ki ji je bila izrečena sankcija mora plačati celotni znesek izrečene globe in sodno takso v petnajstih (15) dneh po pravnomočnosti odločbe o prekršku. Po preteku roka za plačilo lahko oseba, ki ji je bila izrečena sankcija pri organu, pristojnem za prisilno izterjavo (Finančna uprava Republike Slovenije), zaprosi za plačilo globe in stroškov postopka v obrokih. 

Če oseba, ki ji je bila izrečena sankcija v določenem roku globe in stroškov postopka ne bo plačala, se bodo neplačana globa in stroški postopka izterjali prisilno. Če globe ne bo mogoče izterjati niti prisilno, se bo lahko v skladu z zakonom izvršila z nadomestnim zaporom.

Če oseba, ki ji je bila izrečena sankcija, ki bi bila zaradi svojega premoženjskega stanja oziroma zmožnosti za plačilo, upravičena do redne brezplačne pravne pomoči po materialnem kriteriju iz zakona, ki ureja brezplačno pravno pomoč, ne more plačati globe in stroškov postopka (sodne takse) v višini najmanj 300,00 eurov, lahko najpozneje do poteka roka za plačilo vloži pri organu, ki je izdal odločbo, predlog, da se plačilo globe in stroškov postopka (sodne takse) nadomesti z delom v splošno korist. 

Sodišče odobri nadomestitev plačila globe in stroškov postopka z delom v splošno korist predlagatelju, ki bi bil upravičen do redne brezplačne pravne pomoči po materialnem kriteriju iz zakona, ki ureja brezplačno pravno pomoč.

PRAVNI POUK: Zoper odločbo o prekršku je dovoljena zahteva za sodno varstvo. Zahtevo je treba pisno napovedati v roku osmih (8) dni od prejema te odločbe pri Informacijskem pooblaščencu, Dunajska cesta 22, 1000 Ljubljana, sicer se šteje, da se je upravičenec do zahteve (oseba, ki ji je bila izrečena sankcija, njen zakoniti zastopnik oziroma zagovornik) odpovedal pravici do zahteve za sodno varstvo. Napoved zahteve se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev napovedi zahteve priporočeno po pošti ali neposredno pri organu, ki je izdal odločbo. Napovedana vložitev zahteve za sodno varstvo se lahko umakne do poteka roka za vložitev napovedi te zahteve. 


Če upravičenec do zahteve za sodno varstvo v zakonskem roku vložitve te zahteve ne napove ali napoved umakne, se šteje, da se je odpovedal pravici do zahteve za sodno varstvo.

Če nihče od upravičencev do zahteve za sodno varstvo te zahteve ne napove, prekrškovni organ ne izdela odločbe o prekršku z obrazložitvijo, ampak se šteje, da je z dnem vročitve odločbe brez obrazložitve vročena končna odločba, ki z iztekom roka za napoved zahteve za sodno varstvo postane pravnomočna.

Kadar vsaj eden od upravičencev do zahteve za sodno varstvo napove vložitev te zahteve, se pisna odločba o prekršku z obrazložitvijo izdela in odpošlje najpozneje v tridesetih (30) dneh po prejeti napovedi vložitve zahteve za sodno varstvo. Odločba z obrazložitvijo se v tem primeru vroči vsem upravičencem do zahteve za sodno varstvo.

Oseba, ki ji je bila izrečena sankcija, ki ne napove zahteve za sodno varstvo zoper odločbo o prekršku, plača polovični znesek izrečene globe v roku osmih (8) dni po izteku roka za napoved zahteve za sodno varstvo (polovični znesek znaša 2.800,00 eurov), sicer mora plačati celoten znesek izrečene globe v roku, ki je določen v izreku te odločbe. V istem roku, ki je določen v izreku odločbe, mora plačati celoten znesek izrečene globe tudi oseba, ki ji je bila izrečena sankcija, ki napove zahtevo za sodno varstvo zoper odločbo, nato pa zahteve zoper odločbo z obrazložitvijo ne vloži. 

Če oseba, ki ji je bila izrečena sankcija plača polovično globo pred iztekom roka za napoved zahteve za sodno varstvo, zahteva za sodno varstvo zoper odločbo ni dovoljena, razen v primeru, če je morala oseba, ki ji je bila izrečena sankcija plačati globo pred iztekom roka za napoved zahteve v skladu z določbami ZP-1.

Pod pogoji in v skladu s predpisi, ki urejajo finančno poslovanje prekrškovnega organa, lahko oseba, ki ji je bila izrečena sankcija plača globo in stroške postopka tudi z negotovinskim plačilnim sredstvom.
	   

	   
Pooblaščena uradna oseba:
….
državna nadzornica za varstvo osebnih podatkov



Vročiti po ZUP:
· …. – osebno;
· pooblaščencu …;

